Seelos kilpaili MM-kilpailuissa vuodesta 1931 lähtien. Hän voitti historian ensimmäisissä MM-kilpailuissa vuonna 1931 hopeaa pujottelusta. Seelos oli seuraavana vuonna Cortina d’Ampezzossa pujottelussa neljäs, alppiyhdistetyssä viides ja syöksylaskussa kuudes. Hän sai ensimmäiset MM-kultamitalinsa Innsbruckissa 1933, kun hän voitti sekä pujottelun että alppiyhdistetyn. Seelos voitti samat lajit myös vuoden 1935 kilpailuissa Mürrenissä.